cyanic-selkie/wikianc huggingface dataset:
Oliver Stone
Stone har spilt en del filmer om omstridte emner, som J.F.K. – saken fortsetter om mordet på John F. Kennedy og den mediekritiske Natural Born Killers.
Mailand videregående skole
Historie
I 1999 vedtok Fylkestinget at det skulle bygges en ny skole på Nedre Romerike. Bakgrunnen var en forventet vekst i ungdomsskolene fram mot 2010. I 2002 ble det vedtatt at den nye skolen skulle ligge i Lørenskog kommune. Ulike tomteløsninger og spørsmål ble drøftet, til det i 2006 ble vedtatt at skolen skulle bygges på Kjenn. Senere ble det også bestemt at skolen skulle hete Mailand etter et gårdsbruk som tidligere lå på samme sted. Skolen ligger sentralt i Lørenskog, med kulturhus, bibliotek og butikker i nærheten, og med rådhuspark og Langvannet i nærheten. Slik sett befinner Mailand videregående seg i skjæringspunktet mellom bygd og by og natur og kultur. Dette skjæringspunktet finner en igjen i noe av kunsten ved skolen.
Første spadetak ble tatt i mars 2007, og skolen sto klar til skolestart i august 2008.
Tanemsborgen
Det finnes få sikre svar på hvorfor og av hvem borgen er bygd, men man går ut fra at bygdeborgen ble bygd som forsvarsverk mot angripere utenfra. Det antas at det oppå muren som går rundt åsen var en palisade. Det er stor usikkerhet knyttet til både denne borgen og liknende funn av bygdeborger andre steder i Norge. Innenfor det som en gang var muren er det også en liten vanndam. Det har vært mistanker om at dette var et oppkomme, men tidligere grunneier har påtatt seg ansvar for utgravingen av dammen.
Giuseppe Rossi
Målfarlig
Like foran ligastarten 2006/07 ble Giuseppe Rossi utlånt til for fire og en halv måned. Håpet var at han der ville få spille kamper og utvikle seg til beste for ham selv og United. Desto større var skuffelsen da han returnerte til Old Trafford ved årsskiftet med bare 5+8 kamper i beltet.
Siderone
Siderone er en slekt av sommerfugler som tilhører gruppen Charaxinae i den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene.
Liste over rollefigurer fra Sagaen om Darren Shan
Cyrus
En vampyr som ble omgjort av Kurda Smahlt. Han ble identifisert da Kurda ropte hans navn for å stoppe ham fra å drepe andre vampyrer. han var en av Kurdas medskyldige i forsøket på å drepe Darren i bok 6. Før vampyrvaktene rakk å fange ham, begikk Cyrus selvmord ved å stikke seg i hjertet med kniven sin.
Murlough
En gal vampan. Murlough terroriserte Herr Crepsleys gamle hjemby, inntil Darren og Crepsley stoppet ham. Han kidnappet Evra og prøvde å drepe Debbie Hemlock. Etter at Darren og Crepsley fikk lurt ham inn i en felle og gjorde det av med ham, ble hans sjel fanget i Sjelesjøen. Hans hudfarge er lilla, og han er en syk og gal vampan som drikker veldig mye blod. Han hadde gjemt mange lik i hjembyen til Crepsley. Politiet fant mange av de blodfattige likene i byen.
Spits Abrams
En gal, kannibalsk seiler som Darren og Harkat møtte etter et drageangrep. Han druknet i Sjelesjøen da han forsøkte å avkjøle flammene en drage hadde pådratt ham.
Morgan James
En tidligere politimann. Han jobbet for Alice Burgess inntil han ble avslørt som vampett. Han er en høyt respektert vampett, og er en av Steves livvakter. Fikk halvparten av ansiktet skutt vekk da Alice Burgess traff ham med en pistol. Harkat kappet senere av ham hodet med øks.
Maastricht
Historie
I de følgende århundrer var byen underlagt ulike herskere. I en periode var det frankerne som hadde kontrollen. Senere var byen en periode underlagt bispedømmet i Liege (nederlandsk: Luik) i det fransktalende Belgia. Senere var Maastricht en del av Karl den stores rike med sin nærhet til Aachen. Mot slutten av 1100-tallet inngikk Maastricht i hertugdømmet Brabant (grunnlagt 1183-84) og fikk formelle rettigheter som by i 1204. Det var først og fremst ull- og lærhandel som dominerte. Senere kom Maastricht under Kongedømmet Burgund. På 1500-tallet hadde spanierne kontroll over Nederland inkludert Maastricht. Det var opprør mot det spanske herredømmet både i 1576 og 1579 uten at det førte til noen fristilling fra spansk overherredømme. Først i 1632 kom Maastricht igjen under nederlandsk styre og befestningene omkring byen ble ytterligere utbygget.
Maastricht ble okkupert av tyske tropper i mai 1940, men var også den første nederlandske byen som ble befridd av de allierte styrkene 14. september 1944 samtidig med at den tyske byen Aachen, som ligger like østnordøst for Maastricht, ble befridd av de allierte fra nazistenes herredømme.
Haile Selassie I av Etiopia
Død og begavelse
I 1992, etter Sovjetunionens fall, ble keiserens bein funnet på palassområdet. Flere rapporter tyder på at hans levninger ble oppdaget under en latrine. I nesten ti år etter dette funnet forsøkte den etiopiske domstol å få klarhet i omstendighetene rundt keiserens død. I disse årene hvilte keiserens kiste i Bhata-kirken, i nærheten av hans onkel, den store Menelik II. Den 5. november 2000 ble Haile Selassie gitt en kongelig begravelse av den etiopisk-ortodokse kirken. Den nye regjeringen nektet imidlertid å erklære seremonien som en offisiell keiserbegravelse.
Selv om kjente personer fra rastafaribevegelsen, som Rita Marley og flere andre deltok i begravelsen, avviste mange fra bevegelsen denne begravelsen. De nektet også å akseptere at beinrestene tilhørte Haile Selassie. Dette blir fortsatt debattert innad rastafaribevegelsen og det foregår også en debatt om keiser Haile Selassie virkelig døde i 1975.
Bigfoot
Beskrivelse
Ifølge de fleste som hevder at de har sett en bigfoot, så beskriver de den som et 2–3 meter høyt apeliknende vesen med veldig store føtter – derav navnet. Den skal være dekket med mørkebrun eller mørkerød pels, og hodet er direkte på skuldrene – ingen synlig hals eller hake.
Fair Isle
Fair Isle og den andre verdenskrig
Under andre verdenskrig bygde Royal Air Force (RAF) en radarstasjon på toppen av Ward Hill (217 m) i løpet av slaget om Atlanterhavet. De ødelagte bygningene og Nissen-hyttene er fortsatt til stede. En kabeldrevet smalsporet jernbane ligger nedlagt, selv om den en gang ble brukt til å sende forsyninger opp til toppen av Ward Hill.
Alexander Ales
Reformasjonens mann
I mellomtiden ble han anklaget for kjetteri i Skottland og dømt uten høring. I 1533 kom det et påbud fra de skotske geistlige som forbød å lese Det nye testamente av lekfolk, utledet fra et brev til kong Jakob V av Skottland (1513–1542) hvor Alesius forsvarte folkets rettigheter.
Vulkansk aske
Vulkansk aske består av svært finkornede partikler av stein eller mineraler, som er mindre enn 2 mm i diameter, som blir sprøytet ut fra en vulkanåpning. Asken blir dannet under eksplosiv vulkanske aktivitet, av stein i fast form som splintres og av magma som deler seg opp i små partikler,. Den vanligvis voldsomme naturen et vulkanutbrudd som involverer damp (freatisk utbrudd) har, resulterer i at magmaen, og kanskje også fast stein som omkranser åpningen, blir revet i biter ned i størrelsesordenen til leire og sand. Røykfanen som ofte er synlig over en vulkan under utbrudd, består i hovedsak av aske og damp. De finkornede partiklene kan fraktes mange kilometer, og ender opp som et støv-lignende lag over himmelen. Dette er kjent som et «askefall». Begrepet som brukes om ethvert materiale som eksplosivt slynges ut fra en vulkansk åpning er tefra eller pyroklaster. Dersom flytende magma blir slynget ut som en spray, størkner partiklene som oftens i luften, og blir til vulkansk glass. Tefra-partiklene på størrelse med grus blir ofte kalt sinder.
Atmosfærisk forhold
De finkornede askepartiklene kan forbli høyt oppe i atmosfæren i mange år, og spres over hele verden av vinder i stor høyde. Disse partiklene bidrar ofte til å skape spektakulære solnedganger, såvel som andre visuelle fenomener, slik som det som på engelsk kalles Bishop's Ring, som er en diffus brun eller blålig halo rundt solen, forårsaket av høye konsentrasjoner av støv i stratosfæren. I noen tilfeller kan høye konsentrasjoner av vulkansk aske også forårsake klimaforandringer.
Senter for flerkulturelt og internasjonalt arbeid
I en ekstern evaluering, framlagt i april 2006, anbefales en omorganisering av SEFIAs virksomhet fordi senteret ikke har vært forskningsmessig ambisiøst nok. Etter høringer ved Høgskolens avdelinger og sentre vedtok HiOs styre i desember 2006 å nedlegge SEFIA. Utdanningene videreføres og blir lagt til en av Høgskolens andre avdelinger, mens det også avsettes midler til videreføring og fornyet forskning på det flerkulturelle området. Omorganiseringen skulle være gjennomført innen 1. august 2007. Fra denne dato opphørte SEFIAs eksistens som eget senter ved Høgskolen i Oslo.
My Lover Will Go
My Lover Will Go er et musikk-EP utgitt av Ane Brun den 15. desember 2004.
Humberto de Alencar Castelo Branco
Humberto de Alencar Castelo Branco (født 20. september 1897 i Fortaleza i Ceará, død 18. juli 1967 ved Fortaleza) var en brasiliansk militæroffiser (general) og politiker, kjent som landets president i perioden 1964 til 1967.
Karl Ove Knausgård
Verk
Oppfølgeren, En tid for alt, forteller om englenes historie på jorden. Deler av boka spinner også videre på sentrale deler av Bibelen, og undersøker forholdet mellom vitenskap og religion. For romanen ble han i 2005 nominert til Nordisk råds litteraturpris. I 2009 ble romanen nominert til den prestisjefylte, litterære prisen ''IMPAC Dublin Literary Award. En tid for alt ble kåret til en av de 25 beste norske bøkene de siste 25 år av Dagbladet'' sommeren 2006. Han fikk også Sørlandets litteraturpris og P2-lytternes romanpris for denne boka.
14 anonyme familiemedlemmer beskrev Min Kamp-prosjektet som «judaslitteratur» og «utleveringer», og truet Knausgård med rettssak. Ifølge straffelovens § 90 forbys krenkelser av privatlivets fred om det gis «offentlige meddelelser om personlige eller huslige forhold». Her legges imidlertid en totalvurdering til grunn, og Knausgård anførte at «det private er allment». Høyesterett hadde her presedens fra 2009 da utgivelsen av bygdeboken Nok innmark til ei ku om småbruk i Tvedestrand, ble behandlet. Langmyrs ekskone hadde krevd at utgivelsen ble stoppet, men Aust-Agder tingrett frifant Langmyr. Ekskonen anket da til lagmannsretten som avgjorde at Langmyr måtte fjerne opplysningene som ekskonen i restopplaget, og betale henne 25.000 kroner i oppreisning. Forfatteren Harald Langmyr hadde skrevet hvordan hans ekskone feilet når det gjaldt omsorgsevne og økonomistyring, men Høyesterett slo fast at dette ikke var lovstridig. Dette var personomtale i bøker, ikke i massemedia; personene var uten offentlig interesse, og helhetsinntrykket av ekskonen var ikke negativt. Høyesterett la også vekt på den frihet man må ha til å kunne beskrive deltakerne i sitt eget liv, og hvilken virkning det ville ha på biografier og historiebøker om Langmyrs bok ble funnet rettsstridig. Uansett var ingen forfatter noen gang blitt dømt i Norge for utleverende beskrivelser.
Familie
Karl Oves bror, Yngve Knausgård (f. 1964), har laget omslaget til alle Karl Ove Knausgårds bøker. Omslagene til Min kamp 1-3 ble belønnet med Gull under Grafills kåring av Årets vakreste bøker 2009.
Musikk
Knausgård spilte i 1990-årene trommer i Lemen, et band som også Tore Renberg var medlem av.
Zunyi
Zunyi er sentralt beliggende i det turistisk severdige området i det nordlige Guizhou, og en av de viktigste historiske og kulturelle sentrene i provinsen.
Gass
Gass er også en fellesbetegnelse for grunnstoffer som er i denne aggregattilstanden ved normal temperatur (romtemperatur) og normalt trykk.
Termodynamisk beskrivelse
der p er trykket, V er volumet, n er stoffmengden, R er den molare gasskonstanten og T er absolutt temperatur.
Avhengig av type atomer som er bundet sammen i molekyler og omgivelsenes temperatur og trykk, vil reelle gasser i tillegg ha ha spesielle kjemiske egenskaper.
Guiyang
Vei
Kinas riksvei 320 (G320) går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Vidar Austvik
Han har vært solist med flere av landets symfoniorkestre, opptrådt i radio og TV og medvirket ved Festspillene i Bergen, Stavanger internasjonale kammermusikkfestival, “Musique et Amiete” Festival, Sveits, MaiJazz, UNM og ved Ultimafestivalen. Jurymedlem i «37. Jeunesses Musicales Flute Competition Belgrade 2007»
Johann Rosenmüller
Liv
Rosenmüller studerte ved det teologiske fakultetet ved Universitetet i Leipzig. Han ble uteksaminert i 1640 og arbeidet som hjelpelærer ved byens Thomaskirke. Fra omtrent 1640 til 1655 fungerte han dessuten som vikar for thomaskantoren Tobias Michael. I 1645 og 1646 oppholdt Rosenmüller seg i Italia. I 1651 fikk han posten som organist i Nikolaikirken fra 1651, senere også i Thomaskirken. I 1653 fikk han lovnad om opprykk til kantor, men ble i 1655 anklaget for usedelige omgang med flere av sine elever og fratatt alle sine embeter.
Kronespill
Kronespill (også kalt knipsekasse og kroneautomat) er et pengespill som kom til Norge i 1937. Spillet går ut på å «knipse» en mynt fra en innvendig utskytningsrampe ned i en av vinnerlukene i kronespillet. Når man treffer en luke, vinner man noen mynter. Hvis man ikke treffer, taper man mynten man knipset med.
Kronespill i Norge
På de klassiske knipsekassene fra 70- og 80-tallet var toppgevinsten sju kroner, men da nye og mer avanserte knipseautomater ble innført på 1990-tallet økte også toppgevinsten i samband med lovendringer for lotteridrift. I tillegg ble det innført jackpot og innsatsøkning med disse automatene.
Jacob Aall
Politikk
Jacob Aalls virksomhet bragte ham i forbindelse med grev Herman Wedel Jarlsberg. I august 1809 ble han innviet av greven i planene om å løsrive Norge fra Danmark og gå inn i en ny forening med Sverige, men han nektet å følge greven i dette. På riksforsamlingen 1814 møtte han som representant for Nedenes amt, og sluttet seg til Wedels parti, selv om han var sterkt knyttet til Danmark av både personlige og økonomiske grunner.
På Eidsvoll hadde Aall et pragmatisk syn på spørsmålet om krav til nasjonalitet hos den nye statens embetsmenn:
Høsten 1814 skal Jacob Aall ha fått tilbud om å inntre i den nye regjeringen, men avslo. Derimot møtte han som representant for Nedenes amt på alle Storting til og med 1830 (med unntak av det i 1824), men da han ble valgt i 1839, måtte han unnslå seg av hensyn til helsen. Som stortingsmann gjorde han seg særlig gjeldende i praktiske spørsmål. I alle økonomiske spørsmål rådet han til forsiktig og langsom fremgang uten å overanstrenge landets krefter. Han hadde en vesentlig andel i den nye bergverkslovgivningen, og viet Kongsberg Sølvverk stor interesse.
Kunming
Jernbane
Kunming er et viktig trafikknutepunkt for jernbanenettet. Chengdu-Kunming-jernbanen løper fra Chengdu i Sichuan til Kunming. , Shanghai-Kunmingjernbanen innløper fra Guizhou, og Nanning-Kunming-jernbanen fra Guangxi. Så er det Yunnan-Vietnam-jernbanen fom fører sørøstover til Hekou og Lao Cai på grensen mot Vietnam og derfra videre til Hanoi. Kunming-Yuxi-jernbanen fører sørover til Yuxi, hvorfra en annen jernbanestrekning til Vietnam er planlagt bygd. Vestover forgrener Guangtong-Dali-jernbanen seg fra Chengdu-Kunming-linjen til Dali (Xiaguan).
Kunming har to jernbanestasjoner:
KMS
Samarbeidstøtte
KSM hadde også god støtte for samarbeid. Man hadde mulighet for å ”fryse” en frame og lagre dette, slik at man senere kan gå tilbake til denne utgaven/versjonen. De brukte noe kalt optimistisk concurrency kontroll for å unngå locking. Fordi det var meget lite sannsynlig at to arbeidet på samme frame samtidig, lot de være å låse en frame dersom noen arbeidet med den, så var det heller opp til den brukeren som endret et allerede endret frame, å få disse to versjoner flettet sammen. Det var mulig å beskytte frames ved å sette rettigheter på dem, men det ble sjeldent brukt.
L85 (andre betydninger)
L85 kan referere til:
Karekare (matrett)
Karekare er en hovedrett som er basert på innvoller som tarmer og mage (i provinsen Pampanga foretrekkes i stedet oksehale) og stuet i en paste basert på peanøttsmør (eller noen steder ferskt malte peanøtter).
Hodelykt
Praktisk kastelengde
Den faktiske brukbare avstanden man kan se i mørke avhenger av flere faktorer, og vil i praksis ofte være mye kortere enn ANSI-kastelengden. For eksempel vil snø og åpent landskap gjøre at man kan oppleve å se lengre, mens en mørk og gjørmete skog vil gjøre at man kan oppleve å se kortere. ANSI-standarden sier at det skal belyses med en belysningsstyrke på 0.25 lux der hvor lyset treffer, men i mange tilfeller vil dette være for lite til praktisk bruk. Ulike brukstilfeller kan være diktert av omgivelsene (for eksempel grå betong kontra hvitmalt betong som bakgrunn) og hva man skal identifisere (for eksempel en person i svarte kontra hvite klær). Dette kan føre til at den praktiske brukbare kastelengden i mange tilfeller raskt kan være halvparten (0.5 lux) eller noen i tilfeller bare en fjerdedel (1 lux) av den oppgitte ANSI-kastelengden. Til sammenligning forøvrig er borgerlig skumring 3.2 lux.
Yoshihiko Noda
I 2012 ble han leder av Det demokratiske parti.
Nord-Norge
Navnet «Nord-Norge» skal ha vært foreslått som et strategisk begrep av komponisten Ole Olsen fra Hammerfest i Nordlændingernes Forening (1884), som på den tiden var spesielt opptatt av landsdelens mulighet for kulturell, sosial og industriell vekst. Begrepet ble først vanlig i bruk i tiden omkring første verdenskrig i navn på foreninger og i avisartikler.
Holmestrand offentlige skole for døve
Skolen ble overtatt av staten i 1895. Da trakk Hedevig Rosing seg som bestyrer for skolen. Skolen holdt til i Oslo helt til 1899. I 1899 ble skolen flyttet til Holmestrand fordi de trengte enda større plass for de stadig flere elevene som begynte der.
Mellom 1945 og 1950 steg antall elever fra 40 til 70. På 1960-tallet sank elevtallet til 30 elever. Dessuten var det flere elever som hadde tilleggshandikap og lærevansker i tillegg til at de var døve. I 1992 gikk skolen over til å bli et eget kompetansesenter for både Buskerud, Vestfold, Telemark, og Øst- og Vest-Agder.
Apostelen Filip
Filip (gresk: – Phílippos) var ifølge Bibelen én av Jesu disipler. Han er ikke den samme som evangelisten Filip.
Han var fra Betsaida. Han nevnes ofte sammen med Natanael. Da Jesus kalte ham til å bli sin etterfølger, er det flere ting i beretningen som kan tyde på at Jesus kjente ham og Natanael fra før.
Philip Boardman
Philip Tom Joseph Boardman (født 27. mars 1982), kjent under artistnavnet Admiral P, er en norsk-zambisk reggae-/dancehall-/hiphop-artist som bor i Askim. Han var blant initiativtakerne bak musikk-kollektivet Jah Ark Manifest som ble startet i 1999, og slo gjennom med låten Snakke litt fra 2010 (som han ble nominert til Spellemannprisen for i 2011), og Engel fra 2014 (som han og Nico D fikk Spellemannsprisen «Årets hit» for). Han har turnert i store deler av Norge med The Global Citizens Band.
Biografi
I 2014 ga han ut sitt første hele soloalbum, Selvtillit & tro, med bidrag fra OnklP og Nico D. Foruten «Kallenavn» inneholdt albumet låten «Engel», som nådde 1. plass på VG-lista og som han sammen med Nico D vant «Årets hit»-prisen for under Spellemannprisen 2014.
I 2018 utkom albumet Alltid der med bidrag fra Essa Cham, Joddski, OnklP, I King og Eben jr.
Evangelisten Filip
Evangelisten Filip er en viktig person i Apostlenes gjerninger. Han må ikke forveksles med apostelen Filip.
Teoderik I av vestgoterne
Visigoterne i 418
Kong Wallia døde - tilsynelatende av naturlige årsaker - mens visigoterne var i ferd med å bosette seg i det sørlige Gallia. I 418 hadde den vestromerske generalen Constantius gitt visigoterne beskjed om å avslutte felttoget i Spania mot alaner, sveber og vandaler, og han gav visigoterne land i Aquitania i Sørfrankrike, i Garonne-dalen mellom Burdigala og Tolosa, der de kunne dyrke jorden og brødfø seg selv. Her var de godt av veien i forhold til Italia, og de var samtidig like for hånden til de avsluttende kampene mot barbarene i Spania.
Teoderiks regjeringstid
Da keiser Honorius døde i 423 holdt visigoterne seg i ro, men i 425 dro de mot den galliske residensbyen Arles og beleiret den. Sommerfelttogene mot Arles ble tilbakevendende begivenheter. Byen ble aldri erobret, men utfluktene understreket goternes maktposisjon i Gallia. Romerne i Gallia betraktet åpenbart også de visigotiske maktdemonstrasjonene som litt av et ritual - selv om det var blodsutgytelser på begge sider - for da en romersk general foreslo å innta og ødelegge Tolosa, ble han ettertrykkelig satt på plass av de galliske senatorene. I 425 var visigoterne blitt stanset foran Arles av den romerske generalen Aëtius og hans hunniske leiestyrker, og med disse soldatene kunne generalen i de følgende årene oppretholde en balanse mellom romere og visigoter i Gallia.
Chase County
Chase County er navnet på to fylker i USA:
Kartvinge
Utbredelse
Arten er utbredt i Europa og østover til Japan, men unngår middelhavsområdet og de vestligste delene som Storbritannia.
Palilula
Palilula (serbisk: Палилула) er en av 17 bykommuner i Beograd by. Kommunen hadde 155 902 innbyggere i 2002. Bydelen er også en av de 10 bymessige deler av den serbiske hovedstaden, men omfatter også områder med forstadsbebyggelse.
St. Petersburg
Historie
Under den andre verdenskrig ble byen omringet og beleiret av det tyske Wehrmacht og finske tropper. Beleiringen varte fra 8. september 1941 til 27. januar 1944, hele 29 måneder. I løpet av beleiringen døde anslagsvis 800 000 av byens 4 000 000 innbyggere. For sin heltemodige motstand ble byen utnevnt til helteby.
Lothar von Richthofen
Karriere
Lothars 40 nedskytninger kombinert med lange sykehusopphold gjorde ham til en av de mest effektive pilotene i første verdenskrig.
Lancaster County
Lancaster County er navnet på fire fylker i USA:
Seward County
Seward County er navnet på to fylker i USA:
Sponhoggveien (Oslo)
Sponhoggveien (1–41C, 2–10) er en vei på Øraker i bydel Ullern i Oslo. Den følger Lilleakerbanen på nord- og østsiden fra Lilleaker holdeplass til Øraker holdeplass, der den ender i en snuplass. Det vil si at den begynner i Lilleakerveien og slutter et stykke nord for Sponhoggbakken.
Annbjørg Lien
Biografi
Sammen med Arve Moen Bergset og Steinar Ofsdal dannet hun i 1988 folkemusikkgruppen Bukkene Bruse hvor etter hvert også Bjørn Ole Rasch ble medlem. I 1993 var de på turné i Japan, Tyskland, Spania og i USA, og i 1994 Kina. I forbindelse med De olympiske leker og spilte også under avslutningsseremonien på Lillehammer i 1994. Hun har turnert i USA sammen med jazzbandet Brazz Brothers.
Bodil Arnesen
Arnesen har deltatt på operafestivaler i flere land og hatt roller i Mozarts Operaer som Blondchen i Bortførelsen av Seraillet i El Salvador med operakompaniet fra Semper Opera Dresden, roller i Hänsel und Gretel som Taumännchen og Barabarina i Figaros Bryllupp i München. I Bergen har hun gitt flere solo konserter på Trollhaugen der hun også mottok Grieg prisen. Arnesen har også gitt opptredener under Festspillene i Bergen der hun blant annet sang rollen som Bertha i Barbereren fra Sevilla og ellers samarbeidet med Opera Bergen i produksjoner som Carmina Burana, Tryllefløyten og Suor Angelica av Puccini.
Tubfrim
Tubfrim ble opprettet som Tuberkulosearbeidets Frimerkeforretning på Nesbyen i Buskerud i 1928. Initiativet til opprettelsen kom fra postmester Ditlef Frantzen, og formålet var å samle og omsette brukte frimerker til tuberkulosearbeid blant barn i Norge.
Kwame Nkrumah
Eksil
Han skrev flere bøker, blant annet Hvorfor Afrika må forenes (1963), Den afrikanske personlighet (1963), Håndbok for revolusjonær krigføring (1968) og Klassekamp i Afrika (1970).
Monarksommerfugl
Utseende
En stor, slank sommerfugl med store vinger. Grunnfargen er gulbrun og brunrød med brede, svarte striper langs vingeårene og hvite flekker langs vingekantene. Kroppen er svart med hvite flekker. Den nakne larven er tverrstripet i hvitt, gult og svart, med et pat lange, svarte utvekster fra ryggsiden av det første kroppsleddet.
EuroBonus
EuroBonus er bonusprogrammet til Scandinavian Airlines (SAS) og Widerøe. Medlemmer av programmet opptjener bonuspoeng gjennom reiser med SAS, Widerøe, medlemmer av luftfartsalliansen Star Alliance eller samarbeidene foretak. Programmet ble lansert av SAS i 1992 og hadde over seks millioner medlemmer i 2020.
Alligator (film)
Handlingen bygger på en amerikansk urban legende.
Lungekreft
Klassifikasjon
De aller fleste tilfellene av lungekreft skyldes carcinomer som oppstår i epitel-celler. Det er to hovedtyper av lungecarcinom, kategorisert etter størrelse og utseende av de ondartede cellene som er observert av histopathologen i mikroskopet: ikke-småcellet lungekreft (80,4 %) og småcellet (16,8 %) lungecarcinom. Denne klassifikasjonen, basert på histologiske kriterier, har viktige implikasjoner for prognose og behandling av sykdommen.
Radongass
For å sette lungekreftfaren ved radoneksponering inn i en sammenheng kan man sammenligne med røyking. En regner med at daglig røyking hele livet (20-75 år) gir ca 15 % sjanse for lungekreft (omtrent som sjansen for å tape i russisk rulett…). For å gi samme risiko, må radonbelastningen i boligen være ca 20000 Bq/m3. Effektene av røyking og radon er synergistiske, risikoen ved begge eksponeringer samlet øker langt raskere enn summen av de to risikoer.
Høgefoss kraftverk
Beliggenhet og produksjon
Det er installert to francisturbiner på totalt 33,5 MW og midlere årsproduksjon er på 172 GWh.
Thomas Seltzer
Seltzer arbeider som programleder på fjernsyn og har siden februar 2009 ledet diskusjonsprogrammet Trygdekontoret, først på NRK3 og senere på NRK1. For programmet ble han kåret til beste mannlige programleder under Gullruten 2012 og Gullruten 2013 og var også nominert i samme klasse under Gullruten 2011 og 2015, samt publikumsprisen i 2013. I 2020, før presidentvalget i USA, ledet han dokumentarserien UXA – Thomas Seltzers Amerika på NRK hvor Seltzer dro tilbake til USA og dokumenterte leveforholdene og bekymringene til mange blant USAs arbeider- og middelklasse. Seltzer omtalte serien som «et blikk på Amerika og den amerikanske drømmen sett gjennom mine halvamerikanske øyne». Serien ble kåret til beste dokumentarserie under Gullruten 2021 mens Seltzer ble nominert i klassen beste programleder - underholdning.
I forbindelse med Kampanjes «Social media days 2013» ble Seltzer kåret til årets medienavn 2012. Han mottok Åpenhetsprisen fra Mental Helse i 2019 for å ha «tatt opp ulike tabuer i norsk samfunnsliv på en uredd og ukonvensjonell måte» og «fortalt åpent og ærlig om egne depressive perioder».
Professor
Professor II er i Norge en professor som har professoratet som bistilling (maksimalt 20 %), men som faglig er likestilt med professorer i hovedstilling; hovedformålet med professor II-ordningen er å fremme samarbeid mellom universitetssektoren og andre forskningsutførende sektorer som instituttsektoren og helsevesenet, og ordningen er det viktigste virkemiddelet i det institusjonelle samarbeidet mellom sektorene. Professorer II har i de fleste tilfeller hovedstilling som forsker med professorkompetanse (forsker I) i instituttsektoren eller en klinisk stilling (f.eks. som overlege eller psykologspesialist) i helsesektoren, og har som oftest en faglig ledende rolle hos hovedarbeidsgiveren, gjerne som forskningsgruppeleder eller lignende, eventuelt også en form for lederstilling som forskningssjef, forskningsleder, klinikksjef eller direktør ved forskningsinstitutt/sykehus. Professor II-stillingen er som regel knyttet til hovedstillingen og finansiert av hovedarbeidsgiver, og det er vanlig med ansettelser ved kallelse. En professor II har liten (typisk 5–10 %) eller ingen undervisning, og bruker normalt det aller meste av arbeidstiden på forskning, forskningsledelse og/eller klinisk arbeid. En vesentlig oppgave i professor II-stillingen er gjerne forskningssamarbeid og annet institusjonelt samarbeid. Siden professorer II har lite eller ingen undervisning er det en generell adgang til å gi professorer II unntak fra pedagogisk basiskompetanse; professorer II har til gjengjeld ofte mer erfaring med forskning og forskningsledelse, og i helseprofesjonene også høy klinisk kompetanse. Dersom det kreves pedagogisk basiskompetanse, hvis bistillingen har undervisning som hovedoppgave, er kravene halvparten av kravene til ansatte i full stilling og det er vanlig å gi en toårsfrist etter ansettelse fordi de fleste som rekrutteres ikke kommer fra undervisningsinstitusjoner.
Historie
På 1800-tallet var det bare Det Kongelige Frederiks Universitet som kunne bruke professortittelen; senere ble det utnevnt professorer ved de vitenskapelige høyskolene og nye universiteter etablert på 1900-tallet. I 1995 fikk også høyskolene rett til å bruke professortittelen.
Forsker med professorkompetanse (forsker I)
Kompetansekravene er fastsatt i Statens personalhåndbok (kapittel 10) som «professorkompetanse eller forskerkompetanse på professornivå»; kompetansen kan være tilkjent gjennom en professorkompetansebedømmelse etter universitets- og høyskoleloven eller gjennom en forskerbedømmelse som legger de samme vitenskapelige kriteriene til grunn. Ved 1183-bedømmelser i instituttsektoren kan kvalifikasjoner knyttet til forskning og forskningsledelse (f.eks. utvikling og ledelse av forskningsprosjekter) inngå i vurderingen i stedet for undervisningsinstitusjonenes undervisningserfaring, som likeverdig alternativ. Internasjonalt er det vanlig at nøyaktige krav til professorkompetanse er tilpasset den enkelte institusjonen og dens arbeidsoppgaver; det som er felles og som er kjernen i professorkompetanse er høye krav til vitenskapelig kompetanse (forskning).
Universitetspedagogisk basiskompetanse og unntakene fra dette
I 2020 sendte Kunnskapsdepartementet på høring en presisering av forskriften som legger UiOs tolkning og praksis til grunn og tydeliggjør at det kan gis unntak fra krav om universitetspedagogisk basiskompetanse ved ansettelse av professorer som ikke tidligere har hatt mulighet til å opparbeide seg dette, f.eks. ved rekruttering av professorer fra den norske forskningsinstituttsektoren, fra kliniske stillinger i helsevesenet eller fra utlandet, og at disse kan gis en toårsfrist etter ansettelse for å oppnå universitetspedagogisk basiskompetanse. Kravet om universitetspedagogisk bakgrunn skal være hovedregelen ved ordinært opprykk for personer som har hatt sitt virke i undervisningsstillinger ved universiteter og høyskoler.
Professorer i Danmark
I Danmark er professor den øverste stillingen både i den kombinerte forsknings- og undervisningsstigen og i forskerstigen. I den kombinerte stigen rangerer professor over lektor (tilsvarende norsk førsteamanuensis). I forskerstigen rangerer professor over seniorforsker. Toppstillingen i forskerstigen var fra 1980-årene til 2020 formelt betegnet forskningsprofessor, da tittelen ble endret til bare professor. Arbeidsoppgavene i professorstillingen kan variere, og stillingen kan ha hovedvekt på forskning, men det er meningen at alle professorer skal delta i undervisningsoppgaver.
Sammenligning av norske stillingstyper
Den kombinerte stigens historie går tilbake til etableringen av Det Kongelige Frederiks Universitet i 1811 og bestod opprinnelig av bare to grader, professor og universitetslektor. Over tid har nye grader kommet til og grader endret betydningsinnhold. Forskerstigens historie går tilbake til etableringen av instituttsektoren ved midten av 1900-tallet. Undervisningsstigen er den nyeste stigen og kan spores tilbake til etableringen av førstelektorstillingen i 1969.
Professor emeritus/emerita
En professor emeritus/emerita vil i muntlige sammenhenger som regel bare bli kalt professor. I skriftlige sammenhenger føyes gjerne emeritus/emerita eller forkortelsen em. til tittelen, men ikke alltid. I sammenhenger der professor brukes hovedsakelig som en tittel som viser til kompetansen (typisk i formen «professor NN») vil det være vanligere å bare bruke «professor», mens det i sammenhenger hvor institusjonstilknytningen fremgår vil være normalt å ta med emeritusleddet (typisk i formen «NN, professor emeritus ved Universitetet i...»). Emeritus eller forkortelsen em. kan også stå i parentes, som i «professor (em.)» eller «professor (em.) ved Universitetet i...».
Svart mamba (andre betydninger)
Svart mamba kan vise til:
Berlifoss kraftverk
Berlifoss kraftverk er et vannkraftverk ved foten av Øyfjellet i Nissedal kommune i Vestfold og Telemark.
Anaea (Coenophlebia) archidona
Utbredelse
Arten er utbredt på begge sider av Andesfjellene, fra Colombia til Peru. Den er regnet som forholdsvis uvanlig.
Friedrich Silcher
Liv
Friedrich Silcher var sønn av læreren Karl Johann Silcher og Hedwig Henrike Sprecher. I 1806 ble han ansatt som læregutt (Schulknecht) hos læreren og organisten, som var en god musiker og dyktig arrangør av musikk for mannskor.
Deep Throat (The X-Files)
Deep Throat er den andre episoden i den første sesongen av science fiction-serien The X-Files. Den ble vist for første gang 17. september 1993 på Fox i USA.
Langrenn under Vinter-OL 2010 – Sprint kvinner
Chandra Crawford var regjerende olympisk mester på distansen fra vinter-OL 2006 i Torino. Arianna Follis er regjerende verdensmester på distansen fra 2009.
Squeeze
Handling
Om natten klatrer Tooms inn i et hus gjennom pipa ved å strekke seg ut og han dreper enda en mann. På åstedet finner Mulder et av Tooms' avtrykk. De leter etter spor blant offentlige dokument og finner en mulig adresse og navnet til en av etterforskerne for mordene i 1930-årene. Han viser dem bilder av Tooms fra 1960-årene hvor han ser likedan ut og de drar til adressen. Der finner de en kjeller med et rede laget av aviser og levre. Mulder tror Tooms bruker det til å gå i hi 30 år om gangen og han arrangerer overvåkning av huset. Scullys venn er lei av Mulders innblanding og avbryter overvåkingen. Scully drar hjem og Tooms følger etter. Han bryter seg inn og de begynner å slåss. Mulder har i mellomtiden funnet ut av overvåkingen er avblåst og drar til Scully. Sammen klarer de å fange Tooms og han blir sperret inne.
Anaea troglodyta
Anaea troglodyta er en sommerfugl som tilhører underfamilien Charaxinae i den store familien flikvinger (Nymphalidae). Den lever i den Neotropiske økosonen. Det har blitt navnsatt omtrent 230 arter i slekten Anaea (i snever forstand), men alle ser ut til å være varianter av denne arten.
North Carolina Agricultural and Technical State University
Ved universitetet var det 11 098 studenter og 495 vitenskapelig ansatte i 2006, og samme året var skolepengene US$ 3 872 for studenter folkeregistrert i delstaten. Studiene gis opp til doktorgradsnivå.
Gripsholm-runesteinen
Eksterne lenker
Ingvar runestones
Knut Eriksson
Knut Eriksson (født sent på 1140-tallet, død 8. april 1196 eller 1197) var konge av Sverige fra 1167. Han var sønn av Erik den hellige og Kristina Bjørnsdatter av Danmark.
Gunnar Gunnarsson
Gunnar Gunnarsson (født 18. mai 1889 på Valþjófsstaður i Fljótsdalur, død 21. november 1975 i Reykjavík) var en islandsk forfatter som hovedsakelig skrev på dansk. Gunnar flyttet til Danmark i 1907, men vendte tilbake til Island i 1939. Han regnes som en av Islands store epikere som skrev på dansk i den perioden han bodde i Danmark og på islandsk på Island. Senere oversatte han selv mange av sine bøker på dansk til islandsk. Han er oversatt til flere språk.
30 St Mary Axe
Bygningen
30 St Mary Axe er Londons første miljøvennlige skyskraper. Den aerodynamske formen åpner for maksimalt med dagslys og naturlig ventilasjon for å redusere bygningens energibruk, som er 50 prosent mindre enn i en tradisjonell kontorbygning. Frisk luft fraktes gjennom spiralformete lyssjakter for å gi en naturlig ventilasjon og minimere behovet for kunstig kjøling og oppvarming. Den ytre stålstrukturen er lett og sterk og består av triangelformete rammer. Yttersiden er kledd med 5,500 flate, diamantformete glasspaneler på til sammen 24,000 kvadratmeter. Det eneste runde glasset er på toppen, og det veier 250 kilo og er 2.4 meter i diameter. Det er 24 heiser i bygningen, hvorav 16 er personheiser. To spesielle heiser betjener de øverste etasjene i bygningen. Heisene ble levert av KONE.
Priser og utmerkelser
30 St Mary Axe har mottatt flere priser og utmerkelser, inkludert den prestisjetunge RIBA Sterling Prize.
Siegfried von Roedern
Han ble medlem av NSDAP og SS etter at Hitler kom til makten.
VM-Trosserne
VM-Trosserne er en norsk musikkgruppe som ble startet i 1990 av Lars Thyholdt (fele og banjo), Lars Ovlien (munnspill), Even Finsrud (gitar) og Øivind Roos (trekkspill). De møtte hverandre på Radio Kongsvinger, og fant en felles interesse i folk og folkrock. Bandet er et «hobbyband» og har spilt av og på siden starten. I 1991 ble Kjetil Foseid med på bass og etter hvert kom Kjetil Hjerpset til på bass, mens Foseid i større grad spiller gitar. Den største styrken til bandet er vokalprestasjonene.
Pilot (The X-Files)
Innspillingssteder
Seriens første fem sesonger ble hovedsakelig spilt inn i og rundt Vancouver i Canada. Styrerommet hos FBI og Pentagons lager ble spilt inn i nabobyen Burnaby i et kompleks kalt The Knowledge Network. Andre ganger, rom og Mulders kontor hos FBI ble spilt inn hos Canadian Broadcasting Corporations kontor i Vancouver. Disse ble senere bygd som sett hos North Shore Studios. En annen FBI-lobby og Scullys laboratorium ble filmet hos BC Hydros hovedkvarter. Mentalsykehuset ble filmet i Riverview Hospital i en annen naboby, Port Coquitlam, og Knoll Graveyard er Queen Elizabeth Park i Vancouver. Veien til denne parken ble brukt som innspillingssted for scenen der Mulder og Scully finner ut at Peggy er død.
Annet
Kjenningsmelodien og tittelsekvensen er ikke med i denne episoden fordi de ikke hadde blitt lagd enda.
Middag kl. 8 (film)
TV-filmversjon
TV-filmen Dinner at Eight (1989), regissert av Ron Lagomarsino og med Lauren Bacall som Carlotta Vance, Harry Hamlin som Larry Renault, Charles Durning som Dan Packard, Ellen Greene som Kitty Packard, John Mahoney som Oliver Jordan, Marsha Mason som Millicent Jordan og Stacy Edwards som Paula Jordan, er både basert på Kaufman og Ferbers teaterstykke og filmversjonen fra 1933.
The Jersey Devil
Handling
Episoden begynner med en scene i 1947 i New Jersey hvor en familie kjører gjennom en skog. De punkterer og da faren går ut, blir han dratt bort fra bilen. Politiet finner ham senere med ene foten spist av. De tror de ser det som spiste foten i en hule og skyter inn i mørket. I nåtiden (da episoden ble først vist) informerer Scully Mulder om en drapssak hvor en hjemløs mann ble funnet død i skogen i New Jersey minus en arm og en fot. Mulder tror det har en sammenheng med saken fra 1947 og forteller at politiet skjøt en naken mann som hadde menneskerester i magen. De drar til Atlantic City i New Jersey hvor de blir vist liket av mannen med merker etter mennesketenner. Detektiven som har saken gjør det klart at de ikke er velkommen. Scully velger å dra hjem mens Mulder blir igjen.
Tilbake i Washington får Mulder en telefon fra mannen som kjørte ham inn i parken. Mannen forteller Mulder at han fant et 6–8 måneder gammelt lik av en mann. Mulder drar tilbake med Scully og professoren, men det finnes ikke noe lik på likhuset. De drar dit Mulder sist så villmannen. Det viser seg å være en kvinne. Mulder finner henne, men hun kommer seg unna og rømmer inn i skogen. Politiet kommer også og jakter på henne. Hun agriper politiet og de dreper henne. Det viser seg at hun hadde unger og episoden slutter med at man ser at en unge gjemmer seg i skogen.
Gjesteskuespillere
Episodi di X-Files (prima stagione)
Kileskrift
Historie
Fra slutten av 1700-tallet ble tegnene gradvis tydet ved arbeid utført av dansken Carsten Niebuhr, tyskeren Georg Friedrich Grotefend og engelskmannen Henry Rawlinson, noe som ga en helt ny innsikt i oldtidens kulturer. Tavlene inneholder ofte handelsavtaler og brev, men også lovverk og kongelister.
Dynjanfoss kraftverk
Produksjonen startet i 1951, og kraftverket ble utvidet i 1955 med den siste av de tre turbinene.
Guri Malla!
Guri Malla! er en norsk TV-serie for barn som gikk på NRK i 1986. Programleder var Gudny Hagen. Programmet er rettet mot døve og benytter tegnspråk.
ARD
ARD (tysk: Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland, norsk oversettelse: Sammenslutningen av offentlige kringkastere i Forbundsrepublikken Tyskland) er en sammenslutning av en rekke regionale, tyske offentlige allmennkringkastingsselskaper.
Housay
Housay (norrønt: Húsey, «Husøy»), også kjent som West Isle («Vestøy») er en den største av tre øyer som utgjør Out Skerries, som er det østligste punktet i Shetland i Skottland. En veibro knytter Housay til naboøya Bruray, hvor havnen og flystripen ligger. Øya har en befolkning på rundt 50 innbyggere.
Johann Elias Bach
Han komponerte to årganger kirkekantater som ble holdt svært høyt i samtiden, men alle er tapt.
Danderhall
Danderhall er en landsby (village) i regionen Midlothian i Skottland. Danderhall ligger like sørøst for Edinburgh.
Sortviktunnelen
Sortviktunnelen er en tunnel på europavei 69 i Porsanger kommune i Finnmark. Tunnelen går gjennom et bratt fjellparti mellom Indre Sortvik og Fløytvika. Med en lengde på 496 meter er den en av de kortere tunnelene i Finnmark.
Baoji
Jernbane
Baoji-Chengdu-jernbanen løper fra Baoji til Chengdu i Sichuan.
Irisblender
Blenderåpning og lukkertid kan kombineres på mange forskjellige måter avhengig av motiv, lysforhold og hvilken effekt man ønsker å oppnå. Den totale lysmengden som når inn til filmen eller bildesensoren er resultatet av en kombi­nasjon av lukkertid og blenderåpning, slik at ett trinn mindre blenderåpning utjevnes av ett trinn lengre lukkertid. Dvs. at hvis blenderåpningen reduseres med ett trinn (altså til halvparten (f.eks. fra  til )), må lukkertiden dobles (f.eks. fra  sekund til  sekund) for at eksponeringen skal bli den samme. Men det billedmessige resultatet kan likevel bli forskjellig. En stor blender­åpning gir liten dybdeskarphet i bildet, dybde­skarpheten øker med minskende blenderåpning; mens lang lukker­tid kan gi et uskarpt bilde (særlig ved håndholdt kamera eller raske bevegelser i motivet).
Forn Siðr
Forn Siðrs høyeste besluttende myndighet er Altinget som består av alle de medlemmer som er møtt frem.
Historie
Det har i den senere tid vært en stigende interesse for dyrkelse av de nordiske guder, spesielt i vikingegrupper (folk som opptrer eller selger smykker ved vikingemarkeder). På Island var Åsatroen blitt anerkjent av myndighetene som trossamfunn allerede i 1973, og i 1996 ble troen også anerkjent av myndighetene i Norge. I Danmark var interessen for Åasatroen spredt, og tidligere forsøk på å danne en forening mislykkes.
Den offisielle etablering av Forn Siðr var den 15. november 1997. Via forskjellige kontakter ble et uformelt møte arrangert sommeren 1997, hvor syv personer møttes i en park i Odense, for å diskutere muligheten for å danne en forening for Åsadyrkere i Danmark. De syv var Morten Grølheim, Viktoria Gotved, Ole Nielsby, Eirik, Christine Fentz, Bertil Dorch og Pelle Bull. Dette ledet til det stiftende allting den 15. november 1997.
Biko
Gabriel avsluttet verdensturneen Conspiracy of Hope for Amnesty International i 1986 med en stemningsfull framføring av «Biko», med avslutningen «The rest is up to you!».
Spantax
Ulykker og nærulykke
3. desember 1972 — Spantax Flight 275 kræsjet på Los Rodeos-flyplassen på Tenerife, og alle sju i besetningen døde sammen med 148 passasjerer.
Sullom Voe
Sullom Voe ble brukt som militærbase under andre verdenskrig både av det norske og det britiske luftforsvaret. I forbindelse med byggingen av oljeterminalen ble flybasen oppgradert for å opprette Scatsta Airport.
Natasha Richardson
Privatliv
Natasha Richardson var med på å samle inn millioner av dollar til kampen mot aids; hennes far Tony Richardson døde av aids-relaterte grunner i 1991. Hun var aktiv i amfAR og ble i 2006 et medlem av styret. Hun var også aktiv i andre aids-veldedighetsorganisasjoner som Bailey House, God’s Love We Deliver, Mother’s Voice, AIDS Crisis Trust og National AIDS Trust som hun også var ambassadør for. Hun ble tildelt amfARs Award of Courage i november 2000.
Åkrestrømmen
Åkrestrømmen er det av stedene i kommunen som har hatt størst vekst de siste årene, både i bosetting og næringsliv. Dette skyldes i hovedsak turisme, i form av hyttebygging og alpinanlegg i nærområdet, samt at stedet er «porten til Rendalen», og i en viss grad til Femunden, for reisende sørfra.
Skipper’n
Skipper'n, på engelsk kalt Popeye the Sailor eller bare Popeye, er en amerikansk, komisk tegneserie- og tegnefilmfigur. Han ble skapt av Elzie Crisler Segar, og ble første gang presentert i den daglige seriestripen Thimble Theatre av King Features den 17. januar 1929. Fra 1933 ble det også produsert tegnefilmer med figuren. {|
Historikk
Serien opphørte som daglig stripe i 1992. Søndagssiden publiseres imidlertid fortsatt, og tegnes pr. 2018 av Hy Eisman.
Universalledd
Dobbelt universalledd
I praksis er det umulig med universalledd å oppnå helt jevn gange. I alle drifttilfeller vil vinkelhastigheten til mellomakselen være overlagret en sinussvingning, noe som gir opphav til vibrasjoner og tendenser til utmatting. For å minimere disse ulempene søker en å benytte en lett utførelse av mellomakselen og å holde vinkelforskjellene på et minimum.
North Carolina State University
North Carolina State University er et delstatseid universitet i Raleigh i delstaten Nord-Carolina, USA. Det ble opprettet i 1887, og fokuset lå på landbruksfag, ingeniørfag og utdanning til tekstilindustrien. I dag har universitetet et meget bredt studieprogram, inklusive studier i meteorologi, skogbruksfag, veterinærmedisin, sosialøkonomi, design og lærerutdanning.
Ved universitetet var det 31 130 studenter og 1 845 vitenskapelig ansatte i 2006, og samme året var skolepengene US$ 5 117 for studenter folkeregistrert i delstaten. Studiene gis opp til doktorgradsnivå.
Tangen fort
Etablert som Heeresküstenbatterie 984 (Hærkystbatteri 984) i mars 1941 av Deutsche Wehrmacht. Det hadde også under krigen betegnelsen «Stützpunkt Langesund», og ble i 1943 nummerert på nytt til 1./980 (1. batterie Heeresküsten artillerieregiment 980). Batteriet lå under Artilleriegruppe Larvik (HKAR 980). Under krigen gikk sperreområdet for kystfortet helt ned til bebyggelsen ved Skipperhuset. Etter krigen ble det brukt som HV-fort (bemannet av lokalt HV-personell fra området som flankefort i ytre Oslofjord). Tangen fort ble lagt ned i 1993.
Maine Road
Første kamp på banen var Manchester City mot Sheffield United.
Klaus von Bismarck
Klaus Hans Herbert von Bismarck (født 6. mars 1912 på Gut Jarchlin, Landkreis Naugard, Hinterpommern, død 22. mai 1997 i Hamburg) var en tysk journalist. Han var sjef for Westdeutscher Rundfunk (1961–1976) og president for ARD, tysk rikskringkasting (1963–1964). Fra 1977 til 1989 var han president for Goethe-Institut. Han var også president for den tyske evangeliske kirkedagen fra 1977 til 1979. Han deltok som offiser i andre verdenskrig.
Platanlønn
Status i Norge
Platanlønn er oppført i Fremmedartslista, en oversikt over fremmede og uønskede planter og dyr i Norge. Her blir den vurdert til å ha svært høy risiko på grunn av stort invasjonspotensial og høy økologisk effekt. Det er lite som kan gjøres for å stoppe spredningen av denne arten i mange områder. Dette er i kontrast til de andre treslagene som er vurdert som høyrisikoarter i fremmedartslista.
MIT-lisensen
Lisensen er veldig lik BSD-lisensen, blant annet gjør den det mulig å gjenbruke kildekoden uten å gjøre endringene tilgjengelig. Den største forskjellen mellom de to lisensene er at BSD-lisensen inneholder en klausul om at man ikke kan bruke navnet på kopirettinnehaveren eller andre bidragsytere til det originale produktet for å promotere et avledet produkt, uten å ha tillatelse fra disse. MIT-lisensen inneholder ikke denne klausulen.